KTC เพิ่มการบริการออนไลน์ใหม่บนโมบายแอพพลิเคชั่น”TapKTC”
นายธีรยุทธ์ สิริกุลวิริยะวาณิช ผู้ช่วยประธานเจ้าหน้าที่บริหาร-การตลาดดิจิตอล บมจ.บัตรกรุงไทย (KTC) เปิดเผยว่า เคทีซีได้เพิ่มฟังก์ชันการให้บริการออนไลน์ใหม่บนโมบายแอพพลิเคชั่น"TapKTC"ให้สมาชิกบัตรเครดิตและสมาชิกบัตรสินเชื่อพร้อมใช้สามารถทำรายการเบิกถอนเงินสดออนไลน์ (Cash Withdrawal) เข้าบัญชีธนาคารได้ด้วยตนเองแบบ Real Time ตลอด 24 ชั่วโมง ซึ่งถือเป็นรายแรกในไทย เพื่อเพิ่มความสะดวกสบาย และให้สมาชิกมั่นใจในการใช้บริการด้วยระบบรักษาความปลอดภัยตามมาตรฐานสากล
21 ก.ย. 2558

นายธีรยุทธ์ สิริกุลวิริยะวาณิช ผู้ช่วยประธานเจ้าหน้าที่บริหาร-การตลาดดิจิตอล บริษัท บัตรกรุงไทย จำกัด (มหาชน) หรือ KTC เปิดเผยว่า เคทีซีได้เพิ่มฟังก์ชันการให้บริการออนไลน์ใหม่บนโมบายแอพพลิเคชั่น”TapKTC”ให้สมาชิกบัตรเครดิตและสมาชิกบัตรสินเชื่อพร้อมใช้สามารถทำรายการเบิกถอนเงินสดออนไลน์ (Cash Withdrawal) เข้าบัญชีธนาคารได้ด้วยตนเองแบบ Real Time ตลอด 24 ชั่วโมง ซึ่งถือเป็นรายแรกในไทย เพื่อเพิ่มความสะดวกสบาย และให้สมาชิกมั่นใจในการใช้บริการด้วยระบบรักษาความปลอดภัยตามมาตรฐานสากล
การทำรายการเบิกถอนเงินสดผ่านออนไลน์ไม่ยุ่งยาก ไม่ต้องใช้เอกสารในการเบิกถอน ทำได้รวดเร็วและรับเงินเข้าบัญชีธนาคารได้ทันที 24 ชั่วโมง โดยสามารถเบิกถอนเงินสดได้ตั้งแต่ 500 บาทขึ้นไป สูงสุดตามจำนวนเงินของวงเงินบัตรฯ ผ่านโมบายแอพพลิเคชั่น “TapKTC” หรือโมบายเว็บ “ClickKTC” หรือเว็บไซต์ www.ktc.co.th/ClickKTC
โดยสมาชิกยังสามารถเลือกได้ว่าจะเบิกถอนจากบัตรเครดิต หรือบัตรสินเชื่อพร้อมใช้ ปลอดภัยไร้กังวลกับระบบความปลอดภัย OTP (One Time Password) ทั้งในส่วนของการเพิ่มบัญชีและการเบิกถอนเงินสด โดยลูกค้าไม่ต้องจำรหัส Pin สำหรับการเบิกถอนเงินสดเหมือนการไปกดเงินที่ตู้เอทีเอ็ม พร้อมรับข้อความสั้น (SMS) และอีเมลแจ้งเตือนทุกครั้งเมื่อทำรายการเบิกถอนสำเร็จ เพื่อความปลอดภัยในการใช้งาน โดยในเฟสแรกสมาชิกสามารถใช้บริการได้กับการธนาคารกรุงไทย และจะทยอยขยายไปยังธนาคารอื่นๆ ต่อไป
โมบายแอพพลิเคชั่น “TapKTC” สามารถดาวน์โหลดได้ฟรีจาก App Store หรือ Google Play หรือใช้งาน “ClickKTC” ผ่านเว็บไซต์ได้ที่ www.ktc.co.th/ClickKTC รองรับการเข้าใช้งานผ่านทุกอุปกรณ์ทุกระบบปฏิบัติการ ผู้สนใจสามารถศึกษารายละเอียดเพิ่มเติมและดูฟังก์ชั่นบริการออนไลน์อื่นๆได้ที่เว็บไซต์ www.ktc.co.th/onlineservice หรือสอบถามรายละเอียดเพิ่มเติมได้ที่ KTC PHONE โทรศัพท์ 0-2665-5000 ตลอด 24 ชั่วโมง